OpenLLM-France/wikimedia huggingface dataset:
# Policia Militar d'Israel

La Policia Militar d'Israel (en hebreu: המשטרה הצבאית) (HaMishtara HaTzvait) és un cos policial i una unitat militar que pertany a les Forces de Defensa d'Israel, la unitat va ser creada en 1948 i realitza tasques de seguretat i gendarmeria, les seves activitats principals són: el control del trànsit dels vehicles militars, la investigació dels delictes que han estat comesos per soldats israelians, detenir als desertors de les FDI, la vigilància de les bases militars de les FDI, la custòdia dels soldats que han estat fets presoners, ajudar a la Policia de Fronteres d'Israel en els territoris de Judea i Samaria, la prevenció de delictes, i col·laborar amb la Policia d'Israel i amb les autoritats civils de l'Estat. Els seus reclutes s'entrenen en una base militar anomenada Bahad 13, els seus membres pertanyen a les FDI i han de completar la mateixa instrucció militar bàsica que els altres membres de les FDI. Per esdevenir policies, a més de la seva formació militar, els reclutes han de rebre diversos ensenyaments de caràcter policial que inclouen: cursos sobre criminologia, policia científica, control del trànsit, normes de circulació, detenció de sospitosos, defensa personal i pràctiques de tir amb arma de foc.

## Galeria d'imatges

* Policia Militar d'Israel
* Unitat motoritzada de la Policia Militar Israeliana.
* Motocicleta Harley-Davidson de la Policia Militar de les FDI.
* Policies Militars d'Israel montats en un Jeep en 1948.
* Renault Megane de la Policia Militar de les FDI.
* Dones soldat de la Policia Militar de les FDI.
* Visita de l'almirall Michael McMullen dels Estats Units. L'almirall dona la mà a un soldat de la Policia Militar israeliana.
# Psychoda spinipelata

Psychoda spinipelata és una espècie d'insecte dípter pertanyent a la família dels psicòdids.

## Descripció

* La femella fa 0,95-1,17 mm de llargària a les antenes (1,10-1,40 en el cas del mascle), mentre que les ales li mesuren 1,62-2 de longitud (1,50-2,07 en el mascle) i 0,62-0,92 d'amplada (0,62-0,85 en el mascle).
* Les antenes presenten 16 segments.

## Distribució geogràfica

Es troba a Papua Nova Guinea.

## Referències

* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Moulay Bousselham

Moulay Bousselham (en àrab مولاي بو سلهام, Mūlāy Bū Salhām; en amazic ⵎⵓⵍⴰⵢ ⴱⵓⵙⵍⵀⴰⵎ) és una comuna rural de la província de Kénitra, a la regió de Rabat-Salé-Kenitra, al Marroc. Segons el cens de 2014 tenia una població total de 26.608 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Ricardo Núñez Martín

Ricardo Núñez Martín (Madrid, 7 de juliol de 1939) ha estat un polític madrileny establert al País Valencià, diputat en la primera legislatura de les Corts Valencianes.
Treballà com a enginyer tècnic agrícola. Militant del PSPV-PSOE fou elegit diputat per la circumscripció de Castelló a les eleccions a les Corts Valencianes de 1983. Ha estat president de la comissió d'Agricultura, Ramaderia i Pesca i vocal de la Comissió d'Obres Públiques i Transports de les Corts Valencianes.

## Referències

* ↑ «Fitxa de les Corts Valencianes». Arxivat de l'original el 2016-03-03. [Consulta: 11 maig 2015].
# Nus molecular

Un nus molecular és una entitat molecular consistent en una cadena llarga de carbonis i altres heteroàtoms que forma un nus sobre ella mateixa.
El químic alemany Fritz Vögtle proposà el 2000 el nom "knotane" per aquest tipus de composts, que deriva del mot anglès "knot", que significa nus. Aquest nom no ha sigut adoptat encara per la Unió Internacional de Química Pura i Aplicada (IUPAC). En català podria ser "knotà" si es deriva del mot anglès "knot", o "nusà" si es deriva del mot català "nus". En qualsevol cas sembla que ha d'acabar amb el sufix "-à" com apareix a rotaxà i a catenà, composts també amb estructures complexes.
A la natura hi ha nusos moleculars a algunes proteïnes i a l'ADN. La lactoferrina té una reactivitat bioquímica inusual en comparació al seu anàleg lineal. Aquests nous composts tindran importants aplicacions en nanotecnologia.

## Referències

* ↑ Lukin O, Vögtle F «Knotting and Threading of Molecules: Chemistry and Chirality of Molecular Knots and Their Assemblies». Angewandte Chemie International Edition, 44, 10, 2005, pàg. 1456–1477. DOI: 10.1002/anie.200460312. PMID: 15704147.
# Sofia d'Espanya

Sofia d'Espanya és el nom dels següents personatges:
* Sofia de Grècia (1938-), la reina consort d'Espanya per estar casada amb el Rei d'Espanya Joan Carles I
* Sofia de Borbó (2007-), la segona filla dels Prínceps d'Astúries i neta de Sofia anterior
# Rafi ibn al-Layth

Rafi ibn al-Layth ibn Nasr ibn Sayyar (àrab: رافع بن الليث بن نصر بن سيار, Rāfiʿ b. al-Layṯ b. Naṣr b. Sayyār) o, més senzillament, Rafi ibn al-Layth fou un rebel contra el Califat Abbàssida a Transoxiana al principi del segle IX.

## Biografia

Es creu que era net del darrer governador omeia del Khorasan, Nasr ibn Sayyar al-Kinaní (738-748). Es va revoltar el 806 a Samarcanda i la rebel·lió es va generalitzar a tota Transoxiana, ja que la població estava en contra de l'explotació financera de la província pel califat que portava a terme amb duresa el governador del Khorasan que aleshores era Alí ibn Issa ibn Màhan (796-808). A més del suport de les poblacions locals iranianes, Rafi va aconseguir ajuda dels turcs de les estepes, oghuz i karluks El califa Harun ar-Raixid va enviar contra el rebel al general Hàrtama ibn Àyan, designat governador militar a aquesta província que fins aleshores governava el germà del califa, Abu-Jàfar Abd-Al·lah (després fou el califa al-Mamun 813-833). Com que Hàrthama no progressava prou, Harun ar-Raixid va voler agafar el comandament personalment. Harthama era a Samarcanda quan va morir Harun ar-Raixid a Tus (809). Després de la mort d'Harun, aviat va esclatar la guerra civil. Rafi es va acabar sotmetent voluntàriament a al-Mamun i va rebre d'aquest l'aman o perdó, després del qual no torna a ser esmentat.

## Vegeu també

* Ujayf ibn Ànbassa

## Bibliografia

* E. L. Daniel, The political and social history of Khurasan under Abbasid rule 747-820, Minneapolis-Chicago, 1979
* Barthold, Turkestan down to the Mongol invasion
# Port Republic

Port Republic és una població dels Estats Units a l'estat de Nova Jersey. Segons el cens del 2007 tenia 1.220 habitants.

## Demografia

Segons el cens del 2000, Port Republic tenia 1.037 habitants, 365 habitatges, i 289 famílies. La densitat de població era de 52,5 habitants/km².
Dels 365 habitatges en un 36,7% hi vivien nens de menys de 18 anys, en un 64,9% hi vivien parelles casades, en un 10,1% dones solteres, i en un 20,8% no eren unitats familiars. En el 16,7% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,17.
Per edats la població es repartia de la següent manera: un 24% tenia menys de 18 anys, un 8% entre 18 i 24, un 26,1% entre 25 i 44, un 29,9% de 45 a 60 i un 12% 65 anys o més.
L'edat mediana era de 41 anys. Per cada 100 dones de 18 o més anys hi havia 93,1 homes.
La renda mediana per habitatge era de 65.833 $ i la renda mediana per família de 70.714 $. Els homes tenien una renda mediana de 42.833 $ mentre que les dones 34.375 $. La renda per capita de la població era de 24.369 $. Aproximadament el 3,2% de les famílies i el 3,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Port Republic». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Port Republic». American Fact Finder. Oficina del Cens dels Estats Units, 12-01-2010.
# Província de Lodi

La província de Lodi és una província que forma part de la regió de Llombardia dins Itàlia. La seva capital és Lodi.
Limita al nord amb la ciutat metropolitana de Milà, a l'est amb la província de Cremona, al sud per la regió d'Emília-Romanya (província de Piacenza), a l'oest amb la província de Pavia i l'enclavament de San Colombano al Lambro (de la ciutat metropolitana de Milà).
Té una àrea de 782,99 km², i una població total de 229.340 hab. (2016). Hi ha 61 municipis a la província.

## Referències

* ↑ Arxivat 2018-12-16 a Wayback Machine. Dades ISTAT

## Enllaços externs

* Província de Lodi - Lloc web oficial
# Muntanya Panchet

Panchet és una muntanya de Jharkhand a la part oriental de l'estat a mig camí entre Raghunathpur i la unió dels rius Barakar i Damodar. Ocupa una llargada de 5 km i forma una zona rodona de muntanyes amb un cim a uns 500 metres. Hi ha un fort amb les ruïnes de diversos temples i tancs d'aigua. El fort fou la residència del raja de Panchet.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Ricardo Otxoa Palacios

Ricardo Otxoa Palacios (Barakaldo, 30 d'agost de 1974 - Màlaga, 15 de febrer de 2001) era una de les promeses del ciclisme basc, provinent de la Societat Ciclista Punta Galea, que debutà en professionals en els equips ONCE-Eroski i Kelme. A l'estela del seu germà bessó, Javier, Ricardo va participar en grans rondes com el Giro d'Itàlia o la Vuelta a Espanya.
El 15 de febrer de 2001, mentre entrenava la Ruta del Sol amb el seu germà va ser atropellat per un automòbil conduït pel vice-rector de la Universitat de Màlaga. Les ferides provocades per l'accident provocarien la seva mort poc després i deixarien greument ferit al seu germà.
En l'actualitat hi ha un criterium que porta el seu nom, i a Màlaga i a Xest hi ha monuments a la seva memòria.

## Referències

* ↑ «Noticia Memorial Ricardo Otxoa». Arxivat de l'original el 2007-09-27. [Consulta: 26 juliol 2012].
* ↑ «Cheste celebra la Gala del Deporte para dar la bienvenida a la temporada 2018/2019. Homenaje a los hermanos Otxoa» (en castellà). Cheste.es, 26-11-2018. [Consulta: 5 març 2019].

## Enllaços externs

* Fitxa de Ricardo Otxoa a sitiodeciclismo.net
# O Salnés

O Salnés és una comarca de Galícia situada a la província de Pontevedra. A l'estiu rep molts turistes gràcies a les seves platges entre les quals destaquen les d'A Illa de Arousa i Sanxenxo, i en menor importància O Grove encara que l'illa d'A Toxa i la platja d'A Lanzada són dos enclavaments que han de ser visitats.

## Geografia

Limita amb la ria d'Arousa a l'oest i amb la comarca de Pontevedra i la comarca de Caldas a l'est. Té cims que superen els 600 metres en el mont Castrove i en el mont Xiabre, els 298 metres del Lobeira i la resta del territori és l'anomenada Vall d'O Salnés. A l'Illa d'Arousa la màxima altitud és de 68 metres però amb vista de tota la ria.

### Clima

El clima en la comarca és atlàntic però amb estius més semblants al mediterrani. A l'hivern la temperatura mitjana ronda els 10 °C i a l'estiu 21,5 °C amb màximes a l'estiu de 40 °C i mínimes a l'hivern de menys de 0° i que alguns dies es baixa a 7º o 8º solament. Les nevades no són molt freqüents, ja que l'última que va cobrir tota la comarca fou el 1984. Si bé cau alguna nevada en les cotes més altes com el Xiabre fa pocs anys i en el Castrove tampoc fa molt.

## Municipis

* Cambados
* O Grove
* A Illa de Arousa
* Meaño
* Meis
* Ribadumia
* Sanxenxo
* Vilagarcía de Arousa
* Vilanova de Arousa
# Orbea (equip ciclista 1971-1973)

Orbea va ser un equip ciclista espanyol que competí entre 1971 i 1973. A les grans voltes només participà a la Volta a Espanya de 1971 En aquest equip Miguel María Lasa guanyà la Volta a Mallorca (1971) i el Gran Premi de Navarra (1971).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Sigered

* Per a altres significats, vegeu «Sigered de Kent».
Sigered va ser el darrer rei d'Essex, des del 798 fins al 825. Va heretar el títol de rei del seu pare, Sigeric, però el govern efectiu feia temps que depenia dels monarques de Mèrcia. El 812 Coenwulf de Mèrcia va decidir deixar més clara la relació de vassallatge emprant el títol de duc per referir-se a ell. L'any 825 Sigered va cedir el govern d'Essex a Egbert.

## Referències

* ↑ Yorke, 1990, p. 51.
* ↑ Stenton, 1971, p. 305.
* ↑ Canon, Canon i Hargreaves, 2009, p. 27—28.
* ↑ Oman, 1921, p. 396.
* ↑ Hagger, 2012, p. 43.

## Bibliografia

* Canon, J; Canon, J A; Hargreaves, A. The Kings & Queens of Britain. Oxford University Press, 2009.
* Hagger, Nicholas. A View of Epping Forest. John Hunt Publishing, 2012.
* Hughes, David. The British Chronicles, Volum 2. Heritage Books, 2007.
* Kirby, D P. The Earliest English Kings. Psychology Press, 2000.
* Oman, Charles. England Before the Norman Conquest. Рипол Классик, 1921.
* Stenton, Frank M. Anglo-Saxon England. Oxford: Clarendon Press, 1971. ISBN 0-19-821716-1.
* Swanton, Michael. The Anglo-Saxon Chronicle. Psychology Press, 1998.
* Thorpe, Benjamin. «Genealogy of the Kings of Essex». A: A History of England under the Anglo-Saxon Kings, volume 1, 1845.
* Vennning, T. Compendium of British Office Holders. Springer, 2005.
* Yorke, Barbara. Kings and Kingdoms in Early Anglo-Saxon England. Londres: Seaby, 1990. ISBN 1-85264-027-8.
# Rasa de Cavallol

La Rasa de Cavallol és un torrent afluent per la dreta del Barranc de Maçana que neix al peu del vessant de ponent del Tossal de Sant Marc. De direcció predominant cap al sud, desguassa al seu col·lector a poc menys de 900 m. al nord-oest de la masia de l'Estany després d'haver fet tot el seu curs pel terme municipal de Pinell de Solsonès

## Xarxa hidrogràfica

La seva xarxa hidrogràfica, que també transcorre íntegrament pel terme municipal de Pinell de Solsonès, està constituïda per cinc cursos fluvials la longitud total dels quals suma 2.891 m.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ Als mapes de l'ICC d'escala 1:25.000 i inferiors hi consta que el Barranc de Maçana és l'afluent de la Rasa de Cavallol i que és aquesta darrera la que desguassa a la Riera de Madrona. Per, contra, al mapa d'escala 1:50.000 hi consta que el subsidiari és la Rasa de Cavallol, talment com s'estableix a aquest article. S'ha optat per aquesta darrera opció perquè és la que també consta a la Xarxa de rius de les conques principals de Catalunya Arxivat 2010-09-22 a Wayback Machine.
* ↑ Les coordenades del lloc on neix, segons el web de la XRCC, són 41° 59′ 28.49″ N, 1° 20′ 12.60″ E﻿ / ﻿41.9912472°N,1.3368333°E﻿ / 41.9912472; 1.3368333
# Programa Venera

El programa Venera (en rus Венера, també conegut als països occidentals com Venusik) fou un programa de sondes espacials desenvolupat per la Unió Soviètica entre 1961 i 1983 per a l'estudi del planeta Venus. Les sondes Venera van ser les primeres a completar un viatge interplanetari, entrar en l'atmosfera d'un altre planeta, fer un aterratge controlat en un altre planeta, a enviar imatges des de la seva superfície i a realitzar mapes de radar de Venus.
En total el programa envià 16 sondes al planeta Venus, més una primera que no arribà a sortir de l'òrbita terrestre. Les Venera 3 - Venera 6 estaven destinades a fer mesures de l'atmosfera de Venus i no tenien cap sistema especial d'aterratge encara que se suposa que van xocar amb la superfície de Venus. La Venera 7 va ser la primera dissenyada per a aterrar, suportar les condicions ambientals i estudiar la superfície del planeta i hi va fer un aterratge controlat el 1970. A partir de la Venera 9 es modificà el disseny bàsic de les sondes, que es feren més grans i sofisticades i es dissenyaren per suportar les dures condicions del planeta durant més de 30 minuts. Les Venera 15 i Venera 16 no incorporaven cap mòdul de superfície però en canvi duien un complet equip per cartografiar per radar el planeta.

## Enllaços externs

* Les Sondes Venera (bloc d'Astrotossa).
# Província de Liorna

La província de Liorna és una província que forma part de la regió de Toscana dins Itàlia. La seva capital és Liorna.
Banyada a l'oest, pel mar de Ligúria i el mar Tirrè (el promontori de Piombino és la frontera entre aquests dos mars), limita al nord i a l'est amb la província de Pisa, al sud amb la província de Grosseto.
Té una àrea de 1.213,71 km², i una població total de 337.445 hab. (2016). Hi ha 20 municipis a la província.

## Referències

* ↑ Arxivat 2018-12-16 a Wayback Machine. Dades ISTAT

## Enllaços externs

* Pàgina oficial (italià)
# Muntanya Rasa (el Tec)

La Muntanya Rasa és una muntanya de 2.391,3 metres que fa de límit dels termes comunals de Prats de Molló i la Presta i el Tec, tots dos de la comarca del Vallespir, a la Catalunya del Nord.
Es troba al límit nord-occidental del terme del Tet, i al nord-oriental del de Prats de Molló i la Presta, a prop també del triterme amb Castell de Vernet, del Conflent. És al sud-est del Puig Rojà. En el seu extrem sud-est hi ha el Ras dels Anyells.

## Referències

* ↑ La Muntanya Rasa en els ortofotomapes de l'IGN
# Sol zenital

S'anomena sol zenital a la posició del sol sobre la vertical d'un lloc (zenit) en hores del migdia. Com resulta evident, el sol zenital només es presenta a la zona intertropical, una vegada en cada tròpic (durant el solstici d'estiu) i dues vegades en qualsevol altre punt situat en aquesta zona. A la latitud de l'equador, els dies de sol zenital es corresponen amb els equinoccis.
La determinació dels dies de sol zenital per a un lloc donat és molt senzilla mitjançant l'ús d'un analema, diagrama que sol estar representat en les esferes o globus terrestres. Només cal conèrixer la latitud d'aquest lloc. Sabent aquesta dada, es veu en quina data curta a aquest analema el paral·lel que identifica la latitud d'aquest lloc. Com l'analema també proporciona la informació corresponent a l'equació de temps, aquesta informació pot servir per determinar el dia i l'hora quan es produirà el sol zenital amb bastant exactitud.

## Exemple

Per saber els dies de sol zenital a Caracas (Veneçuela), primer cal conèixer que aquesta ciutat es troba localitzada a 10º 30 'de latitud N i 66º 50' de longitud W. En portar aquesta latitud a un analema es veu que les dates en què el sol es troba sobre aquesta latitud són el 17 d'abril i el 26 d'agost. En aquestes dates, l'equació de temps és relativament petita (+13 s i -123 s) pel que al migdia (hora solar) d'aquestes dates els raigs solars incideixen verticalment. Finalment només cal saber la diferència entre l'hora solar i l'hora legal veneçolana (3 minuts, regida pel meridià de 67º 30 'Oest) per conèixer exactament quan es produirà el fenomen del sol zenital: a Caracas correspondria a les 11 i 57 minuts del 17 d'abril, sent aquests 3 minuts els que separen el meridià de 67º 30 'amb el meridià de Caracas més la diferència corresponent a l'equació del temps (+13 s). En el cas d'agost, es pot fer el mateix càlcul, però com que l'agost correspon a l'època de pluges, sempre serà més difícil de comprovar a causa de la major nuvolositat. En canvi, en el cas d'abril, que correspon al final de l'època de sequera, per a la latitud de Caracas, la incidència dels raigs solars en forma vertical, dona origen a un lleuger augment de les temperatures mitjanes (el mes d'abril a Caracas té la temperatura mitjana més elevada de l'any) i també de les temperatures màximes.

## Rellotges de sol

A causa del fet que a la zona intertropical es produeixen dos dies de sol zenital, la incidència dels raigs solars es produirà (amb l'excepció dels Tròpics) des del nord una part de l'any i des del sud durant la resta d'aquest. És per això que els rellotges de sol se solien construir amb dues cares, com succeeix amb un rellotge de sol molt antic existent a La Asunción (Illa Margarita, Veneçuela).

## Enllaços externs

* #Seasons ARVAL - Astronomia caraqueña actualitzada - Les Quatre Estacions de l'any.
* ARVAL - RGO La Equació del Temps.
# Rasa de Cavallolet

La Rasa de Cavallolet és un torrent afluent per l'esquerra de la Rasa de Martins que neix a poc menys de 250 m. a llevant de la masia de Cavallolet
De direcció global cap a les 8 del rellotge, desguassa al seu col·lector a poc menys de 500 m. al nord-oest de la masia de Martins. Fa tot el seu curs pel terme municipal de Pinell de Solsonès

## Xarxa hidrogràfica

La seva xarxa hidrogràfica, que també transcorre íntegrament pel terme municipal de Pinell de Solsonès, està constituïda per cinc cursos fluvials la longitud total dels quals suma 3.024 m.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ Les coordenades del lloc on neix, segons el web de la XRCC, són 41° 59′ 26.88″ N, 1° 19′ 44.56″ E﻿ / ﻿41.9908000°N,1.3290444°E﻿ / 41.9908000; 1.3290444
# Muntanya Mahaban

Mahaban (La Gran Selva) és una muntanya del Yagistan, al Pakistan, a la frontera del districte de Peshawar al final de la serra d'Ham a la riba dreta de l'Indus. Té una altura d'uns 2.300 metres; la part sud està coberta de boscos o jungla i poblada pels gaduns; la part nord té poca vegetació i està poblada pels paixtus amazai. Fou identificada molt de temps a la fortalesa d'Aornos, conquerida per Alexandre el Gran, però després de la visita del Dr. Stein el 1904, aquesta identificació es va descartar.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.